  Виталий Пронин 18-тӥ-21-тӥ мартэ Эстониын удмурт культуралы сӥзем нуналъёс ортчозы.Шулдыр кырӟанъёсын, эктонъёсын но шудонъёсын тодматозы егит удмурт артистъёс: Николай Анисимов, Мария Корепанова, Алёна Тимерханова, Иван Котельников но Павел Кутергин. Озьы ик эстонъёс кылозы арганэн, крезен, кубызэн шудэмез но учкозы Удмурт кун университетэз йылпумъям Диана Барабановалэсь «Удмуртлэн улонэз - кырӟанын» вакчи фильмез.Ньыль нунал ӵоже удмуртъёс концертъёсын вуылозы Эстонилэн шоркараз - Таллинэ, Тартуэ, Обиницае - фин-угор дуннелэн культурая шоркараз, Сетумааын пыриськозы фин-угор дуннелэсь культурая вуонозэ шоркарзэ быръёнлы сӥзем нырысетӥяз бадӟым ужрадэ.Удмурт культуралы сӥзем нуналъёс Эстониын ӟеч сямлы пӧрмизы ни.  Теги: кытынкумар удмурткультура Эстония  